पानी में फ्लोराइड टीडीएस बढ़ने पर बंद किए छह डीप ट्यूबवैल
क्षेत्रमें भूमिगत जल में फ्लोराइड टीडीएस की मात्रा बढ़ रही है। इसका प्रमुख कारण खेतों में रासायनिक खाद दवा का अधिक प्रयोग और पानी का अधिक दोहन है। फ्लोराइड टीडीएस की मात्रा बढ़ने पर जलापूर्ति विभाग ने विभिन्न गांवों में लगाए गए छह डीप ट्यूबवैल से सप्लाई बंद कर दी है। ग्रामीणों की पेयजल संबंधी मांग को पूरा करने के लिए विभाग ने दूसरे विकल्प तलाशने शुरू कर दिए हैं।
जलापूर्ति विभाग द्वारा लोगों को सप्लाई किए जाने वाले पानी के नमूने लेकर लैब में जांच कराई जाती है। पिछले दिनों विभाग की टीम ने विभिन्न गांवों से नमूने लिए थे, परंतु चिड़ाना, ढुराना, बरोदा मोर, आहुलाना और मोई हुड्डा गांवों में जिस डीप ट्यूबवैल से सप्लाई की जा रही थी, उसमें फ्लोराइड टीडीएस की मात्रा अधिक मिली। यहां से पानी सप्लाई बंद कर दिया है।
^ कुछ ग्रामीण क्षेत्रों के भूजल में फ्लोराइड और टीडीएस की मात्रा अधिक मिली है। जिसके चलते करीब छह ट्यूवबैलों की सप्लाई बंद कर दी गई है। ग्रामीणों को पेयजल के लिए परेशानी झेलनी पड़े, इसके लिए वैकल्पिक व्यवस्था करते हुए अन्य ट्यूबवैल से पेयजल सप्लाई की जा रही है। दूसरे स्थान की तलाश शुरू कर दी है। जहां पर ट्यूबवैल लगाकर ग्रामीणों की मांग के अनुसार शुद्ध पेयजल सप्लाई की जा सके।\\\'\\\' जेएसफौगाट, एक्सईएन, जलापूर्ति विभाग, गोहाना।
ग्रामीण क्षेत्रों की पेयजल समस्या का समाधान करने के लिए जलापूर्ति विभाग ने डीप ट्यूबवैल लगाए थे। डीप ट्यूबवैल करीब 1400 फीट पर लगाए गए थे। ट्यूबवैल लगाने से पहले वहां के पानी की जांच भी की जाती है। ताकि लोगों को शुद्ध स्वच्छ पेयजल मिल सके। विभाग का मानना है कि डीप ट्यूबवैल लगने के बाद ग्रामीण क्षेत्र में लंबे समय तक पेयजल सप्लाई की जा सकती है। लेकिन किन्हीं कारणों से पेयजल खराब हो जाता है तो उस ट्यूबवैल को बंद करके अन्य स्थान पर नया ट्यूबवैल लगाया जाता है।
राजेंद्र मेहरा
डॉ.कर्मबीर
डब्ल्यूडीएचओ के अनुसार पीने के लिए जिस पानी का प्रयोग किया जाता है, उसमें फ्लोराइड की मात्रा 1.5 होना चाहिए। वहीं टीडीएस की मात्रा 1200 तक ही होनी चाहिए। यदि इससे अधिक मात्रा बढ़ती है तो वह पानी स्वास्थ्य के लिए हानिकारक होता है। विभाग द्वारा जब भी ट्यूबवैल लगाता है तो इसी पैमाने को आधार मानता है।
सामान्य अस्पताल के एसएमओ डॉ.कर्मबीर का कहना है कि टीडीएस और फ्लोराइड की मात्रा अधिक होने पर कई बीमारी होने का अंदेशा रहता है। टीडीएस कम या ज्यादा होने का असर सीधा हडिडयों पर पड़ता है। हडिडयां और जोड़ कमजोर हो जाते हैं। वहीं फ्लोराइड की अधिकता होने पर दांत खराब हो जाते हैं। दांतों में पीलापन जाता है।
कृषि विभाग के एसडीओ राजेंद्र मेहरा का कहना है कि कुछ किसान अधिक फसल लेने के लिए रासायनिक खाद का अधिक प्रयोग कर रहे हैं। हालांकि विभाग द्वारा समय-समय पर किसानों को इसके प्रयोग के बारे में जागरूक करते रहते हैं। फिर भी कुछ इस किसान इस पर अमल नहीं करते। भूमिगत पानी में फ्लोराइड टीडीएस की मात्रा बढ़ने से खेती पर असर पड़ेगा।
hin_Deva hin_Deva hin_Deva hin_Deva hin_Deva mar_Deva mar_Deva hin_Deva hin_Deva hin_Deva